Exqrch/balinese-Komodo-pixelgpt huggingface dataset:
mapanggo sarwa anyar, nanging tusing ngaba pipis, sawiréh ia lakar
narik pipis uli jit kulukné.
Kacerita I Wayan Sébetan marérén di
Ditu ia meli nasi, kulukné belianga masi nasi atékor.
Suba gantiné lakar mabayahan, penékanga cicingé di baléné apang
saeken anaké mabalih cicingé mesuang pipis.
kuluké, jeg makebros pesu tai kati macelep ngiwat kolongan.
Wayan Sébetan ngutah-utah, dagangé uyut tusing kodag baana
ngadek bengu tur pengit tain kuluké matah-matah.
elek tur jengah I Wayan Sébetan ngénggalang mulih maganti baju laut
nyemak pipis anggona mayah nasi.
Caritayang jani, buin ada anak ngarahin Pan Angklung
Gadang, “Bapa icang mapengarah, buin mani sangkep nyen di banjar.
Bapa patut naur utang dedosan.
Yen tusing nyidayang mayah, umah
bapané lakar adepa tekén banjaré.” Jani buin Pan Angklung Gadang
nutupang daya laut ngaukin kurenané, “Méméné buin mani lakar
nekaang tamiu, lakar sangu aji nasi, ento kucité tampah anggo lawar!”
“Nah Bli.” Keto kurenané masaut.
nyemak blakas nektek tur ngerot kayu gilik pindananga tungked,
lantas polesa aji mangsi kudrang barak muah kudrang gadang.
luung pesan paturutan warnané tur tenget goban tungkedé ento.
Suba tengai suud malebengan tur pragat ngadonang lawar.
“Méméné, lawaré wadahin cobék, nasiné telung sok kema pejang né
jukuté masi pejanga di tengah glebegé.
Caritayang jani anaké sangkep
uling tuni ento suba pragat sakéwala nu ngerembugang Pan Angklung
Gadangé sawiréh jani sengkerné mungkah.
Sawiréh kéto, makejang adung parembugan krama banjaré
lakar teka ka umah Pan Angklung Gadangé.
krama banjaré orahina negak.
“Inggih Jero Klian, nawegang antosang
malih jebos tiang ngaturin ajengan ring Jero klian saha krama banjaré
makasami.” Masaut Jro klian, “To Bapa ngelah nasi tuah aweregan
nagih ngingu anak abanjar sing nyalah icang ngidihin bapa nasi.”
Jengah Pan Angklung Gadang ngéncolang nyemak tungked,
misi asep muah canang, laut komak-kamik buka anak mamantra.
“Inggih Ratu Betara, titiang nunas ajengan tigang balé”, lantas
slamparanga tungkedé guerrrrrr .
ulung di lenggatané tur mesuang nasi telung balé.
Buin pesu lawar acobek.
Bengong krama banjaré ningalin kasaktian tungkedé.
anak madan I Giur dot kenehné lakar ngelahang tungkedé ané sakti
Ditu I Giur ngorahang tekén krama banjaré, “Tiang sané
lakar mayah utang Pan Angklung Gadangé.” Béh lega pesan kenehné
Pan Angklung Gadang bayahina utang ban I Giur.
tungkedné tagiha ban I Giur.
Kacarita jani, I Giur lakar ngelah gaé gedé ngotonin pianakné,
ditu ia ngorain panguopé makejang tusing baanga nyakan.
suba koné tengai masan anaké madaar, jani I Giur ninggarang
kasaktian tungkedé, laut asepina tur ngaukin ancangan ajaka adasa.
Giur mamantra lakar nunas nasi dasa sok laut nyamparang tungkedé,
“Gueeerrrrrr, krempéng”, keto munyiné, saget belah kca jendelan
paoné kena tungked, tusing mulutang mesuang nasi, nglantas
péléngan tamiuné kena tungked kanti pesu getih tur kalenger.
jagjagina tuara ada bebedag, buin ia nyamparang tungkedé ka paon
nundén nuduk lawar, masi tuara tepukina.
Ané jani slamparanga tungkedé ka glebegé dadi buka tujuang
sengkala pianakné I Giur ané maotonan kena tungked tendasné kanti
Tamiuné makejang paklingus mulih tuara baanga
nasi, béh engsek I Giur dadi ucapan bakat uluk-uluka ban Pan
Kéto temuna anaké sugih tur demit, loba tekén
timpal mabudi magagaénan apang payu kasugiané telah.
2.52 Satua Pan Balang Tamak
Kacerita ada karma banjar ané sugih nanging dayané pait,
mapungkusan Pan Balang Tamak.
Pan Balang Tamak, ia sugih pesan
tur dueg makanda, tusing taén nyak kalah.
Ento kranané liunan karma
désané tusing ieng tekén Pan Balang Tamak.
Yén tuah dadi ké,
apanga ia mati wiadin makisid uli désané totonan.
Sedek dina anu, paum désané bakal nayanang Pan Balang
Tamak, apanga ia kena danda.
Panyarikan désané nundén ngarahin
Pan Balang Tamak, kéné arah-arahné, ”Ih Pan Balang Tamak, buin
mani semengan mara tuun siap, désané luas ka gunung ngalih kayu,
bakal anggon menahin balé agung.
Nyén ja kasépan ngayah, bakal
kena danda.” Kéto arah-arahé tekén Pan Balang Tamak.
Buin maniné semangan mara tuun siap, saja krama désané
makejang suba ngayah, Pan Balang Tamak enu jumahné ngantosang
siapné ané makaem tuun uli bengbengané.
tondén masih siapné tuun.
Suba tengai, mara siapné tuun, ditu mara ia
majalan, nututin désané luas ngalih kayu ka alasé.
désané suba pada mulih negen kayu, Pan Balang Tamak milu
Kacrita suba neked jumah, lantas désané paum, maumang
Pan Balang Tamak lakar kena danda, krana ia tuara nuutang arah-
Ditu laut désané nundén ngarahin Pan Balang Tamak.
Kacrita jani, Pan Balang Tamak suba teka, lantas klian désané
mabaos, ”Ih Pan Balang Tamak, jani Cai patut mayah danda”.
panyarikan désané, ”Sawiréh Cai tuara ngidepang arah-arahé ngalih
kayu ka gunung.” ”Mangkin dumun jero, sampunang nganikang tiang
Déning arah-arahé kramané patut ngayah
semengan mara tuun siapé, tiang sampun ngayah duk ayam tiangé
tuun uli makaem di bengbengané.” Kéto munyin Pan Balang Tamaké,
dadi désané sing ada ngelah keneh nglawan.
Kacrita buin maninné Pan Balang Tamak karaahin ngaba
sengauk, bekel menahin balé agung.
Ngaba koné ia sanggah wug ka
pura désa tur ngraos kéné, ”Ené sanggah wug, apanga benahanga
baan désané.” Dadi ngon krama désané tekén abet Pan Balang
Tamaké, awanan liu krama désané dot ngaénang ia apang pelih.
Buin maninné, Pan Balang Tamak kaarahin maboros ka
Kéné arah-arahé, ”Elingang benjang kramané maboros,
mangda muat cicing galak.
Sira ja ten madué cicing galak, jagi keni
danda.” Krama désané suba pada yatna, ané tuara ngelah cicing galak,
Pan Balang Tamak ngelah kuluk bengil aukud buin
tuara pati nyidang malaib.
Kacerita buin maninné las désané maboros, tur pada ngaba
cicing galak-galak, ngliwat pangkung lan grémbéngan dalem-dalem.
Pan Balang Tamak majalan paling durina sambilanga nyangkol
Mara ia neked sig grémbéngé, sing dadi baana ngliwat,
lantas ia ngaé daya apang kramané teka nyagjagin, laut jerit-jerit.
”Bangkung tra gigina, bangkung tra gigina.”
Mara dingeha baan kramané, kadéna timpalné nepukin
bangkung, lantas pada nyagjagin.
Mara neked ditu tepukina Pan
Balang Tamak jerit-jerit, lantas takonina: ”Apa kendehang Pan
Balang Tamak?” Masaut Pan Balang Tamak, kéné, ”Pangkung tara
ada titina.” Béh, sengap kramané, belog-beloga.
gantin Pan Balang Tamaké tuara kena danda.
Suba neked di alasé, lantas krama désané pada ngandupang
cicingné ka tengah ebeté, ada ngepung kidang, ada ngepung céléng,
ada ngepung manjangan, ada ngongkong bojog di punyan kayuné.
Pan Balang Tamak kelad-kelid sambilanga nyangkol cicingné mara
neked di punyan kétkété.
Jani, entunganga cicingné ka punyan kétkété.
cicingné ngengsut, tusing bisa tuun, tusing bisa menék.
Balang Tamak ngraos, ”Ih jero krama désa sami, tingalin ja cicing
tiangé ngragas ka punyan kétkété.
Sira madué cicing galak buka
Mangkin tiang ngenéng danda krama désané, wiréh ten
wénten madué cicing galak buka cicing tiangé.” Krama désané tusing
ada bisa masaut, payu kenaina danda baan Pan Balang Tamak.
koné kéto lantas pada mulih suud maboros.
Kacerita maninné buin kaarahin Pan Balang Tamak, désané
lakar sangkep di balé banjaré.
Mara Pan Balang Tamak ningeh arah-
arahé kéto, ia ngaé jaja uli injin, bakal anggona melog-melog krama
Majalan ngayah sangkep, Pan Balang Tamak ngaba jaja injin,
mapulung-pulung amun tain cicingé, laut pejangnga di sendin balé
banjaré tur kecirina yéh.
Nyak cara tain cicing.
Kacrita suba pada carem krama désané, lantas Pan Balang
Tamak mauar-uar kéné, ”Ih Jero makejang, nyén ja bani ngajeng tain
cicingé totonan, tiang sanggup ngupahin pipis.” Masaut panyarikané,
”Bes sigug abeté mapeta, nyén men nyak naar tain cicing?
Lamun bani, icang ja ngupahin pipis.” Mara kéto, jeg
énggal Pan Balang Tamak naar kanti telah.
désané nyingakin Pan Balang Tamak bani naar tain cicing.
makrana, krama désané dendaina ban Pan Balang Tamak.
ngancan nyangetang brangtin gedeg kramané, dot lakar ngékadaya,
apang sida ja ngalahang Pan Balang Tamak.
Bin maniné buin Pan Balang Tamak kaarahin, tusing dadi
ngenjek karang anak muah maalih-alihan ka abian anak.
mamurug, bakal kena danda.
Balang Tamak tuara kéweh.
Ditu ia ngékadaya, géréta puleté ané di
sisin pekené anggona abian pagehina lidi, tur apesina ban benang.
Suba jani ramé pekené, ada anak makita masakit basang,
lantas nylibsib ka puleté, laut masuak Pan Balang Tamak, ”Ih jero
désa, tiang nandanin anak ngamaling ka abian tiangé.” Dadi cengang
anaké né masakit basang éndahanga ban Pan Balang Tamak.
anaké masakit basang, ”Apa salah tiangé, muah dadi nagih danda
jeroné?” Masaut Pan Balang Tamak, ”Jeroné macelep ka abian tiangé
tur mamaling pamula-mulaan tiangé.
Ento apa bongkos jeroné?” Mara
ungkabanga, saja mrareket puleté di kamenné.
dendana baan Pan Balang Tamak.
Kéweh pesan krama desane ngencanin Pan Balang Tamak,
daya kudang daya singa ada mintulin.
Né jani kéneh désané bakal
nunasang paporongan tekén anaké agung.
Gelisang cerita, cuba koné
kicén cetik ané paling sagerda, apanga Pan Balang Tamak mati.
Kocap Pan Balang Tamak suba ningeh ortané ento, ngomong ia tekén
”Yen awaké suba mati, gantungin bok awaké temblilingan.
Suba kéto sedédéngang di piasané.
Pagelah-gelahané pesuang, jang di
balé sakanemé, rurubin ban kamen putih sambilang pangelingin.
bangkén awaké wadahin peti, pejang jumah metén.”
Gelisang crita, suba Pan Balang Tamak mati ngamah cetik
Lantas Mén Balang Tamak nuutang buka
pabesen Pan Balang Tamaké.
Kacrita désané ngintip Pan Balang
Tamak, mati kalawan tan matiné.
Mara neked jumah Pan Balang
Tamaké, Pan Balang Tamak nyedédég di piasané sambilanga
Ditu désané maselselan, pada ngorahang
Lantas désané buin parek ka puri, ngaturang panguninga
yen Pan Balang Tamak tuara mati.
Mara kéto bendu anaké agung,
déning cetiké kaaturang tuara saged.
Lantas ida ngandika, ”Kénkén
cetiké dadi tuara ngamatiang, indayang awaké ngasanin.
ajengang ida abedik, prajani ida séda.
Mén Balang Tamak ningeh orta, yen anaké agung suba séda
ngajengang cetik, .lantas ia ngékanang bangkén kurenanné buka ané
Kacrita suba sanja, ada dusta ajaka patpat mapiguman, bakal
mamaling ka umah Pan Balang Tamaké.
Mara enota kurenan Pan
Balang Tamaké mangelingin kurenanné di balé sakanemé, lantas ia
macelep ka umah metén, tepukina peti gedé buin baat pesan, laut
sanglonga, senamina, tegena ajaka patpat.
Suba koné neked ka tengah
beté, ngraos timpalné, ”Dini suba gagah!” Masaut timpalné, ”Maebo
bangké dini, jalan indayang dituan.” Lantas kisidanga masih maebo
Buin ngaros timpalné, ”Jalan suba aba ka pura désa, ditu
nyén bani ngutang bangkaan.” Masaut timpalné, ”Jalan!” Lantas
tegena petiné, abana ka pura.
Mara neked ditu, lantas ungkabanga.
Mara enota bangkén Pan Balang Tamaké nyengkang, lantas plaibina,
Kacrita maninné mara galang kangin, nuju jero mangku
ngaturang canang ka pura‟ mara nengok di kori agungé, tingalina ada
peti gedé di natah piasané, lantas jero mangku masila tiding
sambilanga nyumbah: ”Betaran titiangé mapaica, bataran titiangé
mapaica.” Baan sing ada bani mungkah, ngantiang apanga pepek
Mara teka ukud nyumbah, teka ukud nyumbah.
Suba koné pepek pada nyumbah, lantas petiné bungkaha, nget
bangkén Pan Balang Tamaké nyengku, dadi tengkejut kramané, buin
pada misuhin bangkén Pan Balang Tamaké.
mlutang ya, kadung suba bakat sumbah.
Puput désané tuyuh méanin
muah nanem bangkén Pan Balang Tamaké.
2.53 Satua Pangangon Bébék
Ada katuturan satua “Pangangon Bébék” Kaceritayang I
pangangon bébék madan Pan Meri.
Sangkal ia madan Pan Meri,
kerana dugasé i pidan liu pesan ia ngelah panak bébék madan memeri.
Nanging lacuré tusing dadi kelidin, sawatara panyatakan merinné mati
Enu koné masisa tuah buin aukud buina ané paling
Ento jani ané kapiara baan Pan Meri.
Semengan muah nyanjaang setata Pan Meri répot ngaénang
amah-amahan meriné bengil ento.
Di kéngkéné ka telabahé abana
masileman apang nyak kedasan goban meriné buin abedik.
bengil ento jemet pesan masi tekén Pan Meri.
Nuju ia ngarit, jeg
nutug di duriné tur mamunyi kwik… kwik...
Lega atinné Pan Meri ngelah ubuhan jemet buka kéto.
tuah aukud turin bengil sakéwala maguna pesan marep Pan Meri.
Kacerita galahé suba sanja.
Pan Meri lakar ngemaang meriné ngamah.
Pan Meri lantas ngaukin ri…ri .ri!
Nanging meriné tuara ada.
paling Pan Meri mengalihin kema mai masih tuara tepukina.
lantas nuluh telabah ngalihin sambilanga ngaukin, masi tuara ada.
Kanti sandikala Pan Meri ngalih-alihin tusing masi tepukina
Dija ya merin tiangé?
ada, kija ya lakuna malali.
Lén suba sandikaon buin kejep dogén suba
peteng sinah lakar tusing tepuk apa!”
Paling tur sedih koné Pan Meri sawiréh meriné tuara tepuka.
Saget neked koné Pan Meri di tanggun telabahé betén punyan asemé,
Ditu koné tongosé tenget tur pingit.
Pan Meri, jeg teka anak gedé selem, siteng tur tangkahné mabulu.
Leliatné nelik tur giginné rangap macaling.
Pan Meri makesiab jejeh
pesan nagih malaib sakéwala batisné lemet, awakné ngetor.
gedé selem ento meekin Pan Meri.
“Suba sandikaon adi enu masih
Apa kal alih dini, Pan Meri?” Kéto raosné I Gedé Selem.
Ngejer Pan Meri nyautin, “Icang ngalih merin icangé.
Padalem, icang ngelah meri tuah aukud!”
Mula saja tuni sanjané ada meri mai ngelangi.
jemakanga ja, antiang dini!” I Gedé Selem maselieb ka durin batuné.
Pan Meri mara ningeh kéto prajani ilang takutné.
Suba kéto, teka I Gede Selem ngaba meri, bulunné alus,
awakné kedas tur jangih pesan munyiné.
“Ené meriné, Pan Meri?”
“Tidong, merin icangé anak bengil!” Buin I Gedé Selem mesuang
Jani meriné mokoh tur kedas nyalang.
Yen adep sinah bakal
“Ané ené meriné?” “Tidong, merin icangé berag tur
bengil!” Kacerita suba liu pesan I Gedé Selem mesuang memeri.
Sakéwala Pan Meri setata ngorahang tidong, sawiréh mula saja
meriné makejang ento tidong meriné Pan Meri.
Suba kéto, I Gedé Selem buin ngomong.
Lamun kéto aba suba makejang meriné ento!” “Aduh…, icang
tusing bani, ento tusing icang ngelah.
Merin icangé tuah aukud, berag
tur bengil!” Kéto masaut Pan Meri.
“Né mara jadma patut.
jani kai nepukin jadma buka Pan Meri.
Eda takut…, meriné bengil
ento mula Waké ané ngaba.
Nah.., wiréh Pan Meri mula jati mamatut,
tusing loba, Waké ja jani maang meri buin aukud.
apang bisa nekaang asil.
Né jani aba meriné mulih!” Tan sipi
kendelné Pan Meri nepukin merinné mulih.
Mara kéto, saget I Gede Selem ilang tur di samping batuné
gedé ada meri buin aukud.
Pan Meri ngaturang suksma tur nglantas
mulih ngaba meri dadua.
Kacerita merinné Pan Meri suba mataluh,
tur makelo-kelo lekad dadi meri.
Liu pesan jani Pan Meri ngelah
Sugih jani ia ulian madagang memeri.
Kéto yen dadi jadma
polos, setata malaksana patut, tusing loba, nyak buka cara Pan Meri,
sinah kapaica wara nugraha ané nekaang bagia.
2.54 Satua Rsi Srengga
Ada katuturan satua “Rsi Srengga”.
Kacerita ditu di dajan
Tukad Ganggané ada panagara ageng tur kabinawa, kadi Taman Indra
Buana di mercapada, madan Jagat Kosala.
olih Sang Prabu Manu Tuturan Surya Wangsa ané kapuji tur
Karatoné madan koné “Ayodia Pura” tur ané jumeneng nata
mapeséngan Sang Prabhu Dasaratha.
Ida pascat ring sarwa tatwa
Uning tekén aab jagat ané lakar teka, prawira ring
payudan, meseh idané makejang suba pada nyeraka, parek ring Ida
Ida asih ring para suwitranida, astiti bakti ring déwa
miwah kawitan, bakti ring para wiku, minakadi ring Dang Hyang
Purohita, tan lénga ring panca yadnya.
Ento ané makrana panagara
Ida Sang Prabhu suba kalintang kasub di
guminé indik kasaktian muah kawiryan sakadi Hyang Indra, Ida
nénten naen keni pakéwuh santukan sampun pascita ring pariindik
sarwa niti nakténg prabhu.
Yadian buka kéto buat kawiryan Idané ngamel jagat, jani ada
masi ané ngobetin kayun Idané, sawiréh tondén madué putra, yadin
suba makelo ida marabian.
Sawiréh buka kéto, mto pikayunan Idané
lakar nangun yadnya apang énggal para rabin Idané ngamijilang putra
Jani suba koné kadauhin para baudanda muah para wikuné
di sawewengkon Ayodia apanga sida tangkil ka puri.
Kacerita ané jani nuju dina panumayan ngadakang paruman,
panangkilané suba pada parek di paséban.
suba medal uli purian, lantas ngranjing di paséban tur malinggih di
Panangkilané majalan repsirep tusing ada ngraos, makejang
pada bengong ngantenang kawibawaan Ida Sang Prabhu, satmaka
Sang Hyang Indra nyalantara.
Raris mawacana Sang Prabhu ring para
Isinné lakar ngawentenang yadnya, ané pacang
andel mituasin bobot pikayunan Idané apang prasida ngamijilang
Panangkilané satinut ring wecanan Ida Sang Prabhu,
pada kacumponin antuk para wiku miwah baudandan Ida makejang.
Sawiréh suba madan nyarik bebaosan, pakinkin yadnyané
digelis kamargiang, panjak lanang istri pada girang ngaturang ayah,
ané lanang-lanang makarya genah, ané istri-istri makarya saopakaning
Para bala wargin Ida kautus ngaturin para agung miwah para
wikuné sawidangan panegara Kosala apang ngrauhin.
Kacerita buat wikuné ané ngrajengang yadnyan Idané
mapeséngan Ida Rsi Srengga, wiku luih, pratiaksa ring saluiring
Ida Rsi Srengga sairing ring pakarsan Ida Sang Prabhu, ento
makrana Ida kaadegang maka Dang Hyang Purohita di puri Ayodia.
Gelisang satua, suba makelo para panjaké nabdabang tongos
muah uparenggan yadnyané, suba jani makejang pada pragat.
Utamané pesan, reruntutan makadi taru, pada, daarasep, sekar sarwa
wangi, muah sakancan woh-wohan suba sayaga, kéto masi santen,
empehan, madu, miyak koja, kuba, muah muncuk ambengan,
makejang suci nirmala, suba mas genep katragiang.
Kacerita né jani Ida Rsi Srengga suba malinggih tur mapuja
ngaturang japa mantra majeng ring Ida Bhatara Brahma.
lan kerti Ida Rsi Srengga, suba jani Ida Bhatara Brahma micayang
panugrahan ring Ida Rsi marupa manik ané kalintang sakti.
ento lantas katurang majeng ring Ida Sang Prabhu.
Kacerita, uling maniké ento koné metu tirta suci tur katunas
antuk pramisuarin Ida Sang Prabhu.
Kadi manik sakecap koné suba,
makejang rabin Ida Sang Prabu mobot.
sawatara sia bulan, suba pada medal putrané makejang tur kapaica
peséngan, minakadi: Sang Rama, Sang Bharata, Sang Laksmana,
muah Ida Sang Satrugna.
2.55 Satua Sampik Ingtai